24/01/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 14 de xaneiro de 2022 pola que se concede a autorización administrativa previa e de construción dunha instalación eléctrica no Concello de A Coruña (IN407A 2021/189-1)

Resolución do 14 de xaneiro de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de A Coruña (expediente: IN407A 2021/189-1) Visto o expediente para o outorgamento de autorización administrativa previa e de construción da instalación eléctrica que a seguir se cita: – Solicitante: Metrovacesa, S. A. – Enderezo Social: Rúa Quintanavedes, 13 - 28050 Madrid. – Título: proxecto “Instalación de LMTS e CT compacto de 630 kVA para suministro en BT a edificio de vivendas de nova construción”. – Situación: Viaducto Gaiteira, s/n - 15009 A Coruña. – Descricións técnicas: Liña de alta tensión soterrada de 15 kV, conexión na liña de distribución existente, con inicio e fin en empalmes proxectados situada no tramo comprendido entre os centros CT “15SAG6 San Diego” e 15SYN4 Rúa Pose 31”, con entrada e saída no centro de transformación proxectado, condutor RHZ1 2OL 12/20 kV 3x(1x240 mm 2 ), Al, lonxitude aproximada 166 m. Centro de transformación en local de obra civil na planta baixa do edificio de vivendas, manobra exterior, con cela compacta SF6 composta por 2 celas de liña (saída telecontrolada) e 1 cela de protección con fusibles (24 kV, 400A, 16 kA), e transformador trifásico de 630 kVA, refrixeración natural en aceite e relación de transformación 15 kV/400-230 V). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente segundo e Conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se consideren pertinente. Na Coruña, 14 de xaneiro de 2022. O xefe territorial Isidoro Martínez Arca